《耜岩连和六首予与汪子新亦各再和二首 其一》
宋代·方一夔

夜随凉气坐秋岩，醉墨淋漓乱点衫。花里固知仙种别，诗中肯道使君凡。

乘风径欲眠香窟，修月曾经发宝函。收拾万金归贾橐，不须麟阁大书衔。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。